8. โครงสร้างเงินทุน

(1) ทุนของธนาคาร

ทุนจดทะเบียน 52,002,500,000 บาท

 แบ่งออกเป็น 

 : หุ้นสามัญ 1,493,450,000 หุ้น มูลค่าที่ตราไว้หุ้นละ 10 บาท 14,934,500,000 บาท

: หุ้นบุริมสิทธิ 3,706,800,000 หุ้น มูลค่าที่ตราไว้หุ้นละ 10 บาท 37,068,000,000 บาท

ทุนจดทะเบียนชำระแล้ว 14,934,500,000 บาท

จำนวนและชนิดของหุ้นที่จำหน่ายได้แล้วทั้งหมดของธนาคาร

: หุ้นสามัญ 1,493,450,000 หุ้น มูลค่าที่ตราไว้หุ้นละ 10 บาท 14,934,500,000 บาท

ทุนจดทะเบียนที่มากกว่าทุนที่ออกและชำระแล้วจำนวน 37,068 ล้านบาท (หุ้นบุริมสิทธิจำนวน
3,706.8 ล้านหุ้น มูลค่าที่ตราไว้หุ้นละ 10 บาท)
ได้เตรียมไว้เพื่อรองรับใบสำคัญแสดงสิทธิที่จะซื้อหุ้นบุริมสิทธิของธนาคาร
หุ้นบุริมสิทธิดังกล่าวเป็นหุ้นชนิดไม่สะสมเงินปันผล มีสิทธิแปลงสภาพเป็นหุ้นสามัญได้
และมีสิทธิได้รับการลดทุนภายหลังหุ้นสามัญ

การออกตราสารหนี้ด้อยสิทธิ

ธนาคารมีหลักทรัพย์ประเภทตราสารหนี้ทั้งที่ธนาคารออกเองและที่ได้รับโอนมาจาก 5
สถาบันการเงินที่ถูกทางการเข้าแทรกแซง และบงล.กรุงไทยธนกิจ จำกัด (มหาชน)
โดยมีรายละเอียดและมูลค่าของตราสารหนี้ดังกล่าว ณ วันที่ 31 ธันวาคม 2546 ดังนี้

+-------------------------------------------------------+--------------+
| รายละเอียดตราสารหนี้                                     | จำนวน        |
|                                                       | (ล้านบาท)     |
+-------------------------------------------------------+--------------+
| ในประเทศ                                              | 2,760        |
|                                                       |              |
|   - ตราสารหนี้ด้อยสิทธิระยะยาวอายุ 10 ปี กำหนดไถ่ถอนคืน 1 ก.พ. |              |
|   2552 ไม่มีดอกเบี้ย                                      |              |
|                                                       |              |
|   (รับโอนจาก บง.ธนสยาม 1,509.66 ล้านบาท                 |              |
|   บงล.ไอเอฟซีทีไฟแนนช์ 500 ล้านบาท และ                    |              |
|                                                       |              |
|   บง.เฟิสท์ ซิตี้ อินเวสเม้นท์ 750 ล้านบาท)                    |              |
+-------------------------------------------------------+--------------+
| รวมมูลค่าตราสารหนี้                                       | 2,760        |
+-------------------------------------------------------+--------------+

นอกจากนี้ธนาคารมีภาระหนี้จากการรับโอนตราสารหนี้ภายใต้โครงการควบรวมกิจการ คือ
ตราสารหนี้ด้อยสิทธิระยะยาวอายุ 10 ปี กำหนดไถ่ถอนคืน วันที่ 22 ธันวาคม 2546
ที่รับโอนมาจาก บงล.ร่วมเสริมกิจจำนวน 62,522 หน่วย โดยหุ้นกู้ FIXED อัตราแลกเปลี่ยนไว้ที่
25.38 บาทต่อดอลลาร์สหรัฐอเมริกามูลค่าที่ตราไว้หน่วยละ 1,000 เหรียญสหรัฐอเมริกา
อัตราดอกเบี้ยร้อยละ 3.375 ต่อปี ธนาคารได้ดำเนินการซื้อคืนเป็นจำนวน 41,068 หน่วย
สำหรับส่วนที่เหลือยังคงอยู่ในระหว่างดำเนินการเพื่อซื้อคืนให้ครบทั้งจำนวนตามมติคณะรัฐมนตรีวันที่
19 กันยายน 2543 ในราคาไม่เกินร้อยละ 80 ของมูลค่าที่ตราไว้

ตราสารหนี้ด้อยสิทธิระยะยาว อายุ 7 ปี จำนวน 1,500 ล้านบาท อัตราดอกเบี้ย 11.0 % ต่อปี ที่รับโอนจาก บริษัทเงินทุนหลักทรัพย์ กรุงไทยธนกิจ จำกัด (มหาชน) ได้ครบกำหนดไถ่ถอนคืนและธนาคารได้ไถ่ถอนคืนเรียบร้อยแล้ว เมื่อวันที่ 12 มิถุนายน 2546

พันธะผูกพันในการออกหุ้นในอนาคต

เมื่อวันที่ 9 พฤษภาคม 2544 ธนาคารได้ออกใบสำคัญแสดงสิทธิที่จะซื้อหุ้นบุริมสิทธิของธนาคารให้แก่กองทุนเพื่อการฟื้นฟูจำนวน 3,706.8 ล้านหน่วย อายุ 10 ปี ครบกำหนดวันที่ 8 พฤษภาคม 2554 มีข้อจำกัดการโอน คือ ไม่สามารถโอนเปลี่ยนมือได้ สามารถใช้สิทธิได้ตั้งแต่วันที่ออกใบสำคัญแสดงสิทธิเป็นต้นไปจนกว่าจะครบกำหนดอายุใบสำคัญแสดงสิทธิโดยไม่จำกัดเวลาและจำนวนครั้งในการใช้สิทธิ มีอัตราการใช้สิทธิใบสำคัญแสดงสิทธิ 1 หน่วย มีสิทธิซื้อหุ้นบุริมสิทธิได้ 1 หุ้น ราคาการใช้สิทธิต่อหน่วยเท่ากับ 10 บาท ซึ่งธนาคารได้เพิ่มทุนโดยการออกหุ้นบุริมสิทธิจำนวน 3,706.8 ล้านหุ้น มูลค่าหุ้นละ 10 บาท เพื่อรองรับใบสำคัญแสดงสิทธิดังกล่าวไว้เต็มจำนวน กองทุนเพื่อการฟื้นฟูยังไม่ใช้สิทธิใบสำคัญแสดงสิทธิที่จะซื้อหุ้นบุริมสิทธิของธนาคาร ธนาคารจึงมีหุ้นบุริมสิทธิที่ออกและจดทะเบียนเพื่อรองรับใบสำคัญแสดงสิทธิดังกล่าวอยู่เต็มจำนวน 3,706.8 ล้านหุ้น ดังนั้น ธนาคารคงมีพันธะผูกพันอยู่แต่เฉพาะการจัดสรรหุ้นบุริมสิทธิดังกล่าวให้แก่กองทุนเพื่อการฟื้นฟูเพื่อรองรับในกรณีการใช้สิทธิใบสำคัญแสดงสิทธิที่จะซื้อหุ้นบุริมสิทธิของธนาคารอยู่ตลอดระยะเวลาตามอายุใบสำคัญแสดงสิทธิ

อนึ่ง ธนาคารและกองทุนเพื่อการฟื้นฟูได้ลงนามใน “สัญญาให้สิทธิในการซื้อคืนใบสำคัญแสดงสิทธิในการซื้อหุ้นบุริมสิทธิ” โดยกองทุนเพื่อการฟื้นฟูตกลงให้สิทธิแก่ธนาคารในการซื้อคืนใบสำคัญแสดงสิทธิที่จะซื้อหุ้นบุริมสิทธิของธนาคารจำนวน 3,706.8 ล้านหน่วย ที่ธนาคารได้ออกไว้ให้แก่กองทุนเพื่อการฟื้นฟู โดยธนาคารได้รับสิทธิในการทยอยซื้อคืนใบสำคัญแสดงสิทธิตั้งแต่วันที่ 23 กันยายน 2545 จนถึงวันที่ 8 พฤษภาคม 2553 เมื่อธนาคารซื้อคืนใบสำคัญแสดงสิทธิแล้วจะทำการยกเลิกใบสำคัญแสดงสิทธิดังกล่าวทันที ซึ่งจะทำให้พันธะผูกพันในการจัดสรรหุ้นบุริมสิทธิลดลงตามสัดส่วนของใบสำคัญแสดงสิทธิที่ธนาคารทำการ ยกเลิก ทั้งนี้ ณ วันที่ 31 ธันวาคม 2546 ธนาคารยังมิได้ใช้สิทธิซื้อคืนใบสำคัญแสดงสิทธิดังกล่าว

นโยบายการจ่ายเงินปันผล

ธนาคารมีนโยบายการจ่ายเงินปันผลให้แก่ผู้ถือหุ้นในอัตราไม่ต่ำกว่าร้อยละ 40 ของกำไรสุทธิ
(หลังหักภาษีเงินได้นิติบุคคล) จากผลการดำเนินงานในแต่ละรอบปี

สำหรับนโยบายการจ่ายเงินปันผลของบริษัทย่อยนั้น
ขึ้นอยู่กับคณะกรรมการของบริษัทย่อยแต่ละแห่งจะพิจารณาการจ่ายเงินปันผลจากกำไรสุทธิของบริษัทย่อยนั้น
ๆ เป็นกรณีไป

(2) ผู้ถือหุ้น

ก. กลุ่มผู้ถือหุ้นที่ถือหุ้นสูงสุด 10 รายแรก

ณ วันที่ 3 เมษายน 2546
วันปิดสมุดทะเบียนพักการโอนหุ้นเพื่อสิทธิในการเข้าร่วมประชุมใหญ่สามัญผู้ถือหุ้น ครั้งที่ 9
(ประชุมใหญ่สามัญประจำปี 2546) ซึ่งเป็นวันปิดสมุดทะเบียนพักการโอนหุ้นครั้งล่าสุด
ปรากฏรายชื่อผู้ถือหุ้นที่ถือหุ้นสูงสุด 10 รายแรก ดังนี้

+-----------------------------------------+------+---------+---------+
| รายชื่อผู้ถือหุ้น                              | ส    | จำนวนหุ้น | สัดส่ว    |
|                                         | ัญชาติ |         | นของหุ้นที่ |
|                                         |      |         |         |
|                                         |      |         | จำหน่าย  |
|                                         |      |         | ได้ทั้งหมด |
|                                         |      |         | (%)     |
+-----------------------------------------+------+---------+---------+
| 1. กองทุนเพื่อการฟื้นฟูและพัฒนาระบบสถาบันการเงิน | ไทย  | 731,    | 48.98   |
|                                         |      | 450,194 |         |
+-----------------------------------------+------+---------+---------+
| 2. บริษัทหลักทรัพย์ บีที จำกัด                  | ไทย  | 148,    | 9.94    |
|                                         |      | 427,146 |         |
+-----------------------------------------+------+---------+---------+
| 3. บริษัทเงินทุน กรุงไทยธนกิจ จำกัด (มหาชน)    | ไทย  | 50,     | 3.40    |
| เพื่อการลงทุน                              |      | 772,000 |         |
+-----------------------------------------+------+---------+---------+
| 4. กองทุนเปิดไทยสร้างโอกาส                 | ไทย  | 50,     | 3.35    |
|                                         |      | 000,000 |         |
+-----------------------------------------+------+---------+---------+
| 5. กองทุนเปิดกรุงไทยธนวรรธน์                | ไทย  | 45,     | 3.02    |
|                                         |      | 119,600 |         |
+-----------------------------------------+------+---------+---------+
| 6. ธนาคาร ไทยธนาคาร จำกัด (มหาชน)        | ไทย  | 44,     | 3.01    |
| (Treasury Stock)                        |      | 919,200 |         |
+-----------------------------------------+------+---------+---------+
| 7. บริษัทหลักทรัพย์ ไทยพาณิชย์ จำกัด            | ไทย  | 42,     | 2.83    |
|                                         |      | 290,000 |         |
+-----------------------------------------+------+---------+---------+
| 8. ABN AMRO BANK N.V. SINGAPORE BRANCH  | สิง   | 30,     | 2.01    |
|                                         | คโปร์ | 000,000 |         |
+-----------------------------------------+------+---------+---------+
| 9. บริษัท คอมลิ้งค์ จำกัด                     | ไทย  | 23,     | 1.54    |
|                                         |      | 000,000 |         |
+-----------------------------------------+------+---------+---------+
| 10. กองทุนบำเหน็จบำนาญข้าราชการ            | ไทย  | 18,     | 1.21    |
|                                         |      | 000,000 |         |
+-----------------------------------------+------+---------+---------+
| 11. ผู้ถือหุ้นอื่น ๆ                           | อื่น ๆ | 309,    | 20.71   |
|                                         |      | 471,860 |         |
+-----------------------------------------+------+---------+---------+
| รวม                                     |      | 1,493,  | 100.00  |
|                                         |      | 450,000 |         |
+-----------------------------------------+------+---------+---------+
|                                         |      |         |         |
+-----------------------------------------+------+---------+---------+
| ผู้ถือหุ้นสัญชาติไทย                           |      | 1,451,  | 97.21   |
|                                         |      | 737,217 |         |
+-----------------------------------------+------+---------+---------+
| ผู้ถือหุ้นสัญชาติต่างด้าว                        |      | 41,     | 2.79    |
|                                         |      | 712,783 |         |
+-----------------------------------------+------+---------+---------+

ข.
การกำหนดนโยบายการจัดการหรือการดำเนินงานของธนาคารโดยกลุ่มผู้ถือหุ้นรายใหญ่ที่มีนัยสำคัญ

กลุ่มผู้ถือหุ้นรายใหญ่ที่มีนัยสำคัญของธนาคาร ได้แก่
กองทุนเพื่อการฟื้นฟูและพัฒนาระบบสถาบันการเงิน ซึ่ง ณ วันที่ 3 เมษายน 2546
วันปิดสมุดทะเบียนพักการโอนหุ้นครั้งล่าสุด ปรากฏชื่อกองทุนเพื่อการฟื้นฟูถือหุ้นของธนาคารจำนวน
731,450,194 หุ้น คิดเป็นสัดส่วนร้อยละ 48.98 ของจำนวนหุ้นทั้งหมด

กองทุนเพื่อการฟื้นฟูและพัฒนาระบบสถาบันการเงิน (“กองทุนเพื่อการฟื้นฟู”)

กองทุนเพื่อการฟื้นฟูจัดตั้งขึ้นตามพระราชกำหนดแก้ไขพระราชบัญญัติธนาคารแห่งประเทศไทย
เมื่อวันที่ 27 พฤศจิกายน 2528
โดยมีเจตนารมณ์เพื่อดำเนินมาตรการให้ความช่วยเหลือในทางการเงินเพื่อฟื้นฟูและพัฒนาระบบสถาบันการเงินให้มีความมั่นคงและเสถียรภาพ
โดยเฉพาะเมื่อมีวิกฤตการณ์ร้ายแรงเกิดขึ้นในระบบสถาบันการเงิน
ภายใต้กรอบนโยบายของธนาคารแห่งประเทศไทย (“ธปท.”) และรัฐบาล
รวมถึงการให้ประกันความเสียหายและการให้ความช่วยเหลือทางการเงินตามสมควรแก่กรณีสำหรับผู้ฝากเงินของสถาบันการเงิน
เนื่องจากสถาบันการเงินประสบวิกฤตการณ์ทางการเงินอย่างร้ายแรง การบริหารจัดการทรัพย์สิน
หนี้สินและพันธบัตรกองทุน
การกำกับดูแลการจัดการด้านนโยบายบริหารสินทรัพย์และสถาบันการเงินที่กองทุนเพื่อการฟื้นฟูเป็นผู้ถือหุ้น
ตลอดจนดำเนินการเพื่อเรียกเก็บหนี้
บังคับชำระหนี้และหลักประกันในส่วนที่บุคคลภายนอกเป็นหนี้กองทุนเพื่อการฟื้นฟู
ศึกษาและเตรียมการจัดตั้งสถาบันประกันเงินฝาก

กองทุนเพื่อการฟื้นฟูมีฐานะทั้งเป็นส่วนหนึ่งและเป็นนิติบุคคลแยกต่างหากจากธนาคารแห่งประเทศไทย
ในส่วนของการบริหารงานกองทุนเป็นฝ่ายหนึ่งของธนาคารแห่งประเทศไทย
โดยสายจัดการกองทุนทำหน้าที่ในการบริหารภายใต้กรอบของคณะกรรมการจัดการกองทุน
มีการจัดทำบัญชีและงบประมาณเป็นของกองทุนเอง
และมีสำนักงานการตรวจเงินแผ่นดินเป็นผู้ตรวจสอบบัญชี
โดยการรายงานผลการสอบบัญชีนั้นต่อรัฐมนตรีว่าการกระทรวงการคลังและแจ้งธนาคารแห่งประเทศไทยเพื่อทราบ

กองทุนเพื่อการฟื้นฟูบริหารงานโดยคณะกรรมการจัดการกองทุน ซึ่งประกอบด้วยผู้ว่าการ ธปท.
เป็นประธานและปลัดกระทรวงการคลังเป็นรองประธานโดยตำแหน่ง
และมีกรรมการอื่นแต่งตั้งโดยรัฐมนตรีว่าการกระทรวงการคลังอีกไม่น้อยกว่า 5 คน แต่ไม่เกิน 9
คน ปัจจุบันคณะกรรมการจัดการกองทุนมีกรรมการทั้งสิ้น 9 คน ประกอบด้วย
ผู้แทนจากธนาคารแห่งประเทศไทย 4 คน กระทรวงการคลัง 3 คน
สำนักงานอัยการสูงสุดและสำนักงานคณะกรรมการกฤษฎีกา แห่งละ 1 คน โดยมี ผู้ช่วยผู้ว่าการ
ด้านจัดการกองทุนและหนี้ ธนาคารแห่งประเทศไทย
ทำหน้าที่เป็นเลขานุการคณะกรรมการและดำรงตำแหน่งเป็นผู้จัดการกองทุนด้วย

การเข้าถือหุ้นในธนาคารของกองทุนเพื่อการฟื้นฟู

การเข้าถือหุ้นในธนาคารของกองทุนเพื่อการฟื้นฟูในตอนเริ่มแรกนั้น
เป็นการปฏิบัติตามนโยบายของทางการเพื่อช่วยเหลือสถาบันการเงิน
โดยการควบรวมกิจการของธนาคาร สหธนาคาร บริษัทเงินทุน 12 บริษัทที่ถูกทางการเข้าแทรกแซง
และบงล. กรุงไทยธนกิจ (ปัจจุบันชื่อ บง. กรุงไทยธนกิจ) ตามคำสั่งของทางการเมื่อวันที่ 14
สิงหาคม 2541 และมติคณะรัฐมนตรีเมื่อวันที่ 27 ตุลาคม 2541 และประกาศของกระทรวงการคลัง
ลงวันที่ 22 ธันวาคม 2541 โดยธนาคารแห่งประเทศไทยสั่งให้ธนาคาร สหธนาคาร
ลดทุนจดทะเบียนด้วยการลดมูลค่าหุ้นจากหุ้นละ 10 บาท เป็นมูลค่าหุ้นละ 1 สตางค์
มีผลให้ทุนจดทะเบียนลดลงเหลือ 1.8 ล้านบาท

จากการควบรวมกิจการระหว่าง 14 สถาบันการเงิน ทำให้เกิดเป็นธนาคารพาณิชย์แห่งใหม่
และได้จดทะเบียนเปลี่ยนแปลงชื่อจากธนาคารสหธนาคาร เป็น “ธนาคาร ไทยธนาคาร จำกัด
(มหาชน)”

ในช่วงต้นปี 2542 ธนาคารได้เปลี่ยนมูลค่าที่ตราไว้ของหุ้นจากหุ้นละ 1 สตางค์ เป็นหุ้นละ 10 บาท
และให้เพิ่มทุนอีก 40,000 ล้านบาท โดยการออกหุ้นบุริมสิทธิชนิดไม่สะสมเงินปันผล
มีบุริมสิทธิในการแปลงสภาพเป็นหุ้นสามัญได้ และมีสิทธิได้รับการลดทุนภายหลังหุ้นสามัญ จำนวน
4,000 ล้านหุ้น มูลค่าหุ้นละ 10 บาท
จัดสรรโดยจำหน่ายแบบเฉพาะเจาะจงให้แก่กองทุนเพื่อการฟื้นฟูทั้งจำนวนในราคาเท่ากับมูลค่าที่ตราไว้คือหุ้นละ
10 บาท โดยได้จำหน่ายให้แก่กองทุนเพื่อการฟื้นฟูจำนวน 3,706.8 ล้านหุ้น
ทำให้ธนาคารมีทุนจดทะเบียน 52,334 ล้านบาท และทุนชำระแล้ว 49,402 ล้านบาท
กองทุนเพื่อการฟื้นฟูจึงเข้าเป็นผู้ถือหุ้นหลักรายใหญ่ของธนาคารนับตั้งแต่บัดนั้นเป็นต้นมา

ต่อมาในปี 2543 ธนาคารได้ลดทุนจดทะเบียนลงจำนวน 2,932 ล้านบาท
โดยยกเลิกหุ้นบุริมสิทธิที่ยังมิได้จำหน่าย และเพิ่มทุนจดทะเบียนโดยการออกหุ้นสามัญจำนวน 260.05
ล้านหุ้น มูลค่าหุ้นละ 10 บาท
จัดสรรโดยเสนอขายแบบเฉพาะเจาะจงให้แก่ผู้ถือหุ้นของกรุงไทยธนกิจในราคาหุ้นละ 5.6184 บาท
การชำระราคาให้ชำระด้วยหุ้นสามัญของกรุงไทยธนกิจ
ซึ่งธนาคารตีราคาหุ้นสามัญของกรุงไทยธนกิจในราคาหุ้นละ 1.3566 บาท คิดเป็นอัตราส่วน
0.2414478 หุ้นไทยธนาคาร ต่อ 1 หุ้นกรุงไทยธนกิจ ภายหลังจากการแลกหุ้นดังกล่าว
ทำให้ธนาคารมีทุนจดทะเบียนและชำระแล้วจำนวน 52,002.5 ล้านบาท
โดยมีกองทุนเพื่อการฟื้นฟูเป็นผู้ถือหุ้นรายใหญ่จำนวน 5,145.3 ล้านหุ้น (หุ้นสามัญจำนวน 1,438.5
ล้านหุ้น หุ้นบุริมสิทธิจำนวน 3,706.8 ล้านหุ้น)

ปลายปี 2543
ธนาคารปฏิบัติตามแนวทางการชดเชยสินทรัพย์ด้อยคุณภาพของธนาคารที่ได้รับความเห็นชอบจากคณะรัฐมนตรีเมื่อวันที่
19 กันยายน 2543 ธนาคารทำการลดทุนโดยยกเลิกหุ้นบุริมสิทธิทั้งหมดและคืนทุนหุ้นบุริมสิทธิจำนวน
37,068.0 ล้านบาทให้แก่กองทุนเพื่อการฟื้นฟู และเมื่อวันที่ 9 พฤษภาคม 2544
ธนาคารได้ออกใบสำคัญแสดงสิทธิที่จะซื้อหุ้นบุริมสิทธิ (Warrant) ให้กองทุนเพื่อการฟื้นฟูจำนวน
3,706.8 ล้านหน่วย อายุ 10 ปี ครบกำหนดวันที่ 8 พฤษภาคม 2554
มีข้อจำกัดการโอนคือไม่สามารถโอนเปลี่ยนมือได้
สามารถใช้สิทธิได้ตั้งแต่วันที่ออกใบสำคัญแสดงสิทธิเป็นต้นไปจนกว่าจะครบกำหนดอายุใบสำคัญแสดงสิทธิโดยไม่จำกัดเวลาและจำนวนครั้งในการใช้สิทธิ
มีอัตราการใช้สิทธิใบสำคัญแสดงสิทธิ 1 หน่วย มีสิทธิซื้อหุ้นบุริมสิทธิได้ 1 หุ้น
ราคาการใช้สิทธิต่อหน่วยเท่ากับ 10 บาท ซึ่งธนาคารได้เพิ่มทุนโดยการออกหุ้นบุริมสิทธิจำนวน
3,706.8 ล้านหุ้น มูลค่าหุ้นละ 10 บาท เพื่อรองรับใบสำคัญแสดงสิทธิดังกล่าวไว้เต็มจำนวน
และจดทะเบียนต่อนายทะเบียนบริษัทมหาชนจำกัดเรียบร้อยแล้ว ธนาคารจึงมีทุนจดทะเบียนจำนวน
52,002.5 ล้านบาท แบ่งออกเป็นหุ้นสามัญจำนวน 1,493.45 ล้านหุ้น มูลค่าหุ้นละ 10 บาท
และหุ้นบุริมสิทธิจำนวน 3,706.8 ล้านหุ้น มูลค่าหุ้นละ 10 บาท โดยมีทุนชำระแล้วจำนวน
14,934.5 ล้านบาท เป็นหุ้นสามัญที่จำหน่ายได้แล้วทั้งหมดจำนวน 1,493.45 ล้านหุ้น
มีกองทุนเพื่อการฟื้นฟูเป็นผู้ถือหุ้นรายใหญ่จำนวน 1,438.5 ล้านหุ้น หรือคิดเป็นสัดส่วนร้อยละ
96.32 ของจำนวนหุ้นทั้งหมด

ในปี 2545 กองทุนเพื่อการฟื้นฟู ซึ่งเป็นผู้ถือหุ้นรายใหญ่ของธนาคาร
ได้ปรับลดสัดส่วนการถือหุ้นในธนาคารลงตามนโยบายของรัฐบาลในการแปรรูปรัฐวิสาหกิจ
โดยการจำหน่ายหุ้นสามัญของธนาคารที่กองทุนเพื่อการฟื้นฟูถืออยู่จำนวน 707 ล้านหุ้น
แก่ประชาชนทั่วไป

ในส่วนของใบสำคัญแสดงสิทธิที่จะซื้อหุ้นบุริมสิทธิของธนาคารที่ได้ออกให้ไว้แก่กองทุนเพื่อการฟื้นฟูนั้น
เพื่อมิให้มีผลกระทบต่อมูลค่าของหุ้น ธนาคารและกองทุนเพื่อการฟื้นฟูได้ลงนามใน
“สัญญาให้สิทธิในการซื้อคืนใบสำคัญแสดงสิทธิในการซื้อหุ้นบุริมสิทธิ”
โดยกองทุนเพื่อการฟื้นฟูตกลงให้สิทธิแก่ธนาคารในการซื้อคืนใบสำคัญแสดงสิทธิที่จะซื้อหุ้นบุริมสิทธิของธนาคารจำนวน
3,706.8 ล้านหน่วย โดยธนาคารได้รับสิทธิในการทยอยซื้อคืนใบสำคัญแสดงสิทธิตั้งแต่วันที่ 23
กันยายน 2545 จนถึงวันที่ 8 พฤษภาคม 2553 และในระหว่างระยะเวลาดังกล่าว
กองทุนเพื่อการฟื้นฟูไม่สามารถใช้สิทธิตามใบสำคัญแสดงสิทธิได้ แต่หากพ้นระยะเวลาใช้สิทธิแล้ว
ยังมีใบสำคัญแสดงสิทธิเหลืออยู่ กองทุนเพื่อการฟื้นฟู
สามารถใช้สิทธิแปลงสภาพได้ตามเงื่อนไขเดิมในใบสำคัญแสดงสิทธิ ทั้งนี้
เมื่อธนาคารซื้อคืนใบสำคัญแสดงสิทธิแล้วจะทำการยกเลิกใบสำคัญแสดงสิทธิดังกล่าวทันที อนึ่ง
ธนาคารได้ชำระค่าตอบแทนจำนวน 300
ล้านบาทให้แก่กองทุนเพื่อการฟื้นฟูเพื่อเป็นการตอบแทนในการที่กองทุนเพื่อการฟื้นฟูให้สิทธิธนาคารในการซื้อคืนใบสำคัญแสดงสิทธิดังกล่าว

ภายหลังจากกองทุนเพื่อการฟื้นฟูจำหน่ายหุ้นสามัญเดิมของธนาคารบางส่วนให้แก่ประชาชนทั่วไปแล้ว
ทำให้โครงสร้างผู้ถือหุ้นของธนาคารเปลี่ยนแปลงไป
โดยโครงสร้างผู้ถือหุ้นใหม่ของธนาคารยังคงมีกองทุนเพื่อการฟื้นฟูเป็นผู้ถือหุ้นรายใหญ่จำนวน
731,450,194 หุ้น คิดเป็นสัดส่วนร้อยละ 48.98 ของจำนวนหุ้นทั้งหมด
ส่วนผู้ถือหุ้นรายอื่นที่เหลือประกอบด้วยผู้ลงทุนสถาบัน นิติบุคคล และบุคคลธรรมดา
ถือหุ้นรวมกันในสัดส่วนร้อยละ 51.02
มีผลทำให้ธนาคารเปลี่ยนแปลงสถานะที่จากเดิมมีสถานะเป็นรัฐวิสาหกิจโดยผลของการควบรวมกิจการที่มีกองทุนเพื่อการฟื้นฟูเป็นผู้ถือหุ้นหลัก
เปลี่ยนแปลงสถานะมิได้เป็นรัฐวิสาหกิจเช่นเดิมอีกต่อไป

การกำหนดนโยบายการจัดการ หรือการดำเนินงานของธนาคารอย่างมีนัยสำคัญ

กระทรวงการคลังได้มอบหมายให้บุคคลเข้าดำรงตำแหน่งกรรมการของธนาคารในฐานะเป็น ผู้แทนจากกระทรวงการคลัง จำนวน 1 ท่าน คือ นายพงษ์ภาณุ เศวตรุนทร์ และกองทุนเพื่อการฟื้นฟูได้มอบหมายให้บุคคลเข้าดำรงตำแหน่งกรรมการของธนาคารในฐานะเป็นผู้แทนจากกองทุนเพื่อการฟื้นฟูจำนวน 2 ท่าน คือ นายสมบูรณ์ จิตเป็นธม และนางนพมาศ มโนลีหกุล

ทั้งนี้ นายพงษ์ภาณุ เศวตรุนทร์ เป็นกรรมการผู้มีอำนาจลงนามแทนธนาคาร สำหรับนายสมบูรณ์
จิตเป็นธม และนางนพมาศ มโนลีหกุล เป็นกรรมการผู้ไม่มีอำนาจลงนามแทนธนาคาร

หุ้นสามัญซื้อคืนและหุ้นสามัญของธนาคารถือโดยบริษัทย่อย

หุ้นสามัญซื้อคืนโดยธนาคาร

เมื่อวันที่ 13 พฤศจิกายน 2545
ที่ประชุมคณะกรรมการของธนาคารมีมติให้ธนาคารทำการซื้อคืนหุ้นสามัญของธนาคารจากกระดานหลักในตลาดหลักทรัพย์แห่งประเทศไทยได้ในจำนวนไม่เกินร้อยละสิบของทุนจดทะเบียนและชำระแล้วของธนาคารหรือเป็นวงเงินสูงสุดไม่เกิน
1,538.25 ล้านบาท โดยมีระยะเวลาการซื้อคืนตั้งแต่วันที่ 27 พฤศจิกายน 2545 ถึงวันที่ 26
พฤษภาคม 2546 ทั้งนี้ ธนาคารจะถือหุ้นที่ซื้อคืนไว้ภายในระยะเวลา 6 เดือนแรกนับแต่วันซื้อ
หลังจากนั้นจะทยอยขายให้หมดภายในระยะเวลา 3 ปี นับจากวันที่ซื้อหุ้นเสร็จสิ้น
หุ้นที่ซื้อมาจะไม่มีสิทธิในการออกเสียงและสิทธิในการรับเงินปันผล

ณ วันที่ 31 ธันวาคม 2546 ธนาคารได้ซื้อคืนหุ้นสามัญของธนาคารฯแล้วจำนวนทั้งสิ้น 93,355,900
หุ้น โดยมีราคาซื้อคืนคิดเป็นจำนวนเงินรวมประมาณ 792 ล้านบาท
ซึ่งจำนวนดังกล่าวแสดงเป็นส่วนหักในส่วนของผู้ถือหุ้นตามวิธีราคาทุน ทั้งนี้
เนื่องจากการซื้อคืนไม่ได้มีวัตถุประสงค์เพื่อการลดทุน ราคาตลาดของหุ้นสามัญซื้อคืน ณ วันที่ 31
ธันวาคม 2546 มีมูลค่าประมาณ 667 ล้านบาท

หุ้นสามัญของธนาคารถือโดยบริษัทย่อย

กรณีที่บล. บีที บริษัทย่อยของธนาคาร ถือหุ้นของธนาคารอยู่ในสัดส่วนร้อยละ 10 นั้น
สืบเนื่องมาจากการแปรรูปธนาคารโดยกองทุนเพื่อการฟื้นฟูนำหุ้นของธนาคารที่กองทุนเพื่อการฟื้นฟูถืออยู่ออกขายให้แก่ประชาชนทั่วไป
ซึ่งปรากฏว่าหุ้นของธนาคารขายไม่หมดและการขายหุ้นเป็นการขายแบบ Firm Underwriting
ดังนั้น บล. บีที ซึ่งเป็นผู้จัดการการจัดจำหน่ายและรับประกันการจำหน่าย
จึงต้องรับซื้อหุ้นที่เหลือจากการจำหน่ายไว้จำนวนหนึ่ง จึงทำให้บล. บีที เข้าถือหุ้นในธนาคาร ทั้งนี้
กระทรวงการคลังได้มีหนังสือที่ กค 1004/4869 ลงวันที่ 27 มีนาคม 2546 ผ่อนผันให้ธนาคารมี
บล. บีที ถือหุ้นในอัตราร้อยละ 10 ซึ่งเกินอัตราที่กฎหมายกำหนดคือร้อยละ 5
ของจำนวนหุ้นที่จำหน่ายได้แล้วทั้งหมด เป็นระยะเวลา 2 ปี ครบกำหนดวันที่ 26 กันยายน 2547
ซึ่งมีผลให้บล. บีที
มีสิทธิออกเสียงในการประชุมผู้ถือหุ้นและมีสิทธิได้รับเงินปันผลหรือเงินตอบแทนอื่นใดที่ธนาคารให้แก่ผู้ถือหุ้นได้เต็มตามจำนวนหุ้นทั้งหมดที่ถืออยู่

ณ วันที่ 31 ธันวาคม 2546 บล. บีที และบง. กรุงไทยธนกิจ (บริษัทย่อยของธนาคาร)
ได้ถือหุ้นสามัญของธนาคารจำนวน 147,990,137 หุ้น และ 50,772,000 หุ้นตามลำดับ
ในราคาทุนคิดเป็นจำนวนเงินรวมประมาณ 1,509 ล้านบาท และ 515 ล้านบาท ตามลำดับ
ซึ่งจำนวนดังกล่าวแสดงเป็นส่วนหักในส่วนของผู้ถือหุ้นตามวิธีราคาทุน
ราคาตลาดของหุ้นสามัญซื้อคืนดังกล่าว ณ วันที่ 31 ธันวาคม 2546 มีมูลค่าประมาณ 1,058
ล้านบาท และ 363 ล้านบาท ตามลำดับ